Günther Korten

Günther Korten (26 Julai 1898 – 22 Julai 1944) adalah seorang Kolonel Jeneral Jerman dan Ketua Staf Am Luftwaffe dalam Perang Dunia II. Beliau meninggal dunia akibat kecederaan parah yang dialaminya dalam percubaan membunuh Adolf Hitler pada Julai 1944.

Biografi

Kehidupan awal
Korten telah dilahirkan di Cologne sebagai anak kepada arkitek Hugo Korten (1855–1931) dan isterinya Marie Korten (1866–1942). Pada permulaan Perang Dunia I beliau adalah seorang kadet dalam Tentera Darat Prusia. Beliau bertugas sepanjang perang dalam sebuah batalion jurutera. Selepas perang beliau meneruskan kerjaya tenteranya dalam bidang kejuruteraan, sehingga beliau dipilih pada tahun 1928 untuk menyertai program latihan juruterbang rahsia di Soviet Union. Sekembalinya ke Jerman Weimar beliau menyertai "Bildstelle Berlin".

Perang Dunia II

Korten memasuki Luftwaffe pada tahun 1934 sewaktu Jerman Nazi memulakan program persenjataan semulanya. Beliau menerima latihan sebagai pegawai staf am dan bertugas selama beberapa tahun dalam Kementerian Udara. Beliau merupakan Kolonel dan Ketua Staf Am Luftflotte 4 (Armada Udara Ke-4) yang berpangkalan di Austria.

Pada permulaan tahun 1940, Korten telah ditukarkan ke staf am Luftflotte 3 (Armada Udara Ke-3), yang mana beliau berkhidmat semasa Pertempuran Perancis  dan dalam Pertempuran Britain. Pada 19 Julai beliau dinaikkan pangkat ke Brigedier Jeneral. Pada Januari 1941 beliau ditukarkan kembali ke Armada Udara Ke-4, untuk menyertai Kempen Balkan dan serangan ke atas Soviet Union (Operasi Barbarossa). Pada Ogos 1942 beliau dinaikkan pangkat ke Mejar Jeneral dan mengambil alih pemerintahan I. Fliegerkorps, yang bertempur di sektor selatan Medan Timur dan buat sementara dipindahkan ke "Luftwaffenkommando Don" semasa Pertempuran Stalingrad.

Pada permulaan tahun 1943 Korten dinaikkan pangkat ke Leftenan Jeneral dan pada musim panas menggantikan Alfred Keller sebagai Panglima Luftflotte 1 (Armada Udara 1). Beberapa minggu kemudian, pada 25 Ogos beliau menerima jawatan Ketua Staf Am Luftwaffe, selepas penyandang terdahulu Jeneral Hans Jeschonnek membunuh diri.

Kematian

Korten cedera parah di Wolfsschanze berhampiran Rastenburg semasa Plot 20 Julai pada 1944, dimana Kolonel Claus von Stauffenberg cuba membunuh Hitler dengan bom. Dua hari selepas cubaan bunuh itu beliau meninggal dunia akibat kecederaannya di hospital tentera yang disangkutkan ke markas Führer. Seperti mangsa-mangsa korban yang lain Rudolf Schmundt dan Heinz Brandt beliau dinaikkan pangkat selepas kematian, dalam kes ini ke Kolonel Jeneral (jeneral penuh).

Pada asalnya, Korten dikebumikan di Memorial Tannenberg.German Newsreel No. 726, 1944-08-02 () Beliau telah dikebumikan semula di tanah pekuburan Friedhof Bergstraße di Steglitz, Berlin. Kuburnya hingga kini masih wujud.

 Tarikh kenaikkan pangkat 
 Fahnenjunker-Gefreiter - 1 Disember 1914
 Fahnenjunker-Unteroffizier - 26 Mac 1915
 Fähnrich - 18 Ogos 1915
 Leutnant - 18 Oktober 1915
 Oberleutnant - 31 Julai 1925
 Hauptmann - 1 Oktober 1931
 Major - 1 Disember 1934
 Oberstleutnant - 1 Januari 1937
 Oberst - 1 April 1939
 Generalmajor - 19 Julai 1940
 Generalleutnant - 1 Ogos 1942
 General der Flieger - 30 Januari 1943
 Generaloberst - 22 Julai 1944

Anugerah kebesaran
 Iron Cross (1914), Kelas 2 dan Kelas 1
 Pingat Semat Iron Cross (1939), Kelas 2 dan Kelas 1
 German Cross warna Emas (29 Disember 1942)Patzwall
 Knight Cross of the Iron Cross pada 3 Mei 1941 selaku Generalmajor dan Ketua Staf Am Luftflotte 4Scherzer 2007, p. 467.

Rujukan

Petikan

Bibliografi




Category:Kelahiran 1898
Category:Kematian 1944
Category:Luftwaffe
Category:Jeneral Tentera Jerman
Category:Orang Jerman
Category:Pegawai tentera yang terkorban dalam Perang Dunia II